OpenLLM-France/wikimedia huggingface dataset:
# William Maxwell

William Maxwell, baita ere William Keepers Maxwell, Jr gisa ezagututa, (Lincoln, Illinois, 1908ko abuztuaren 16a-New York, 2000ko uztailaren 11), idazle, eleberrigile eta argitaratzaile estatubatuarra izan zen.

## Biografia

William Maxwell Illinois estatuko hiri txiki batean jaio zen. Hamar urte besterik ez zituenean, ama gripeak jota hil zen, eta gertaera horrek bere bizitza osoa markatu zuen. Ondoren, aita berriro ezkondu zen eta familia Chicagora joan zen bizitzera. Kazetaritza ikasi zuen Harvardeko Unibertsitatean, eta 1937an fikziozko editore gisa lan egiten hasi zen The New Yorkeren, non berrogei urte baino gehiago eman zituen prosa eta hainbat egileren karrerak bideratzen: J. D. Salinger, John Updike, John Cheever, Flannery O'Connor edo Eudora Welty. Askorentzat, Maxwell, aldi berean, irakurle eta editore ideala zen, eta haren izaera hezia eta zorroztasun errukiorra nabarmentzen ziren.
Editore gisa egin zuen ibilbidearekin batera, Maxwellek sei nobelek osatutako lan bikaina garatu zuen, esaterako Bright Center of Heaven, Time Will Darken It eta The Chateau mailako eleberriekin; sei ipuin-liburu plazaratu zuen, bestetik.
Adituek XX. mendeko egile garrantzitsuenetakotzat jotzen dute. Bere lanean, haurtzaroko, familiako, bat-bateko heriotzako edo isilean eta konponezinki aldatzen diren bizitzetako gaiak errepikatzen dira. Bere lanaren zati bat autobiografikoa da, batez ere amaren galerari dagokiona.

## Obra
### Eleberriak

* Bright Center of Heaven (1934)
* They Came like Swallows (1937)
* The Folded Leaf (1945)
* Time Will Darken It (1948)
* The Chateau (1961)
* So long. See you Tomorrow (1980)

### Ipuinak

* The Heavenly Tenants (1946).
* Stories (1956).
* The Old Man and the Railroad Crossing and Other Tales (1966).
* Over the River and Other Stories (1977).
* Five Tales (1988).
* Billie Dyer and Other Stories (1992).
* All The Days and Nights: The Collected Stories of William Maxwell (1995).
* Mrs. Donald's Dog Bun and His Home Away from Home (1995).
* Early Novels and Stories (2008).

### Saiakera eta memoriak

* Ancestors: A Family History (1972), memoriak
* The Outermost Dream (1989), saiakera bilduma

## Sariak

* 1947ko Newbery dominaren bigarrena, The Heavenly Tenants liburuarentzat
* 1980 William Dean Howells domina So Long, See You Tomorrow lanagatik
* 1982ko Liburu Sari Nazionala So Long, See You Tomorrow lanagatik
* 1984ko Brandeis Sormen Arteen Saria
* 1995eko PEN/Malamud Saria
* 1995eko Mark Twain saria

## Erreferentziak

* ↑ https://www.goodreads.com/author/show/10772835.William_Maxwell
* ↑ https://librosdelasteroide.com/autor/william-maxwell

## Kanpo estekak

* (Ingelesez):Maxwellen aipuak.
* (Ingelesez):Elkarrizketa The Paris Review aldizkarian, 1982an.
* Datuak: Q1541271
# William McMahon

Sir William McMahon GCMG, CH (Sydney, 1908ko otsailaren 23a – ibidem, 1988ko martxoaren 31) Australiako 20. lehen ministroa izan zen 1971 eta 1972 bitartean. Ekonomia ikasi zuen eta Bigarren Mundu Gerran parte hartu zuen. 1949an aukeratu zuten lehen aldiz parlamentuko kidea. Robert Menziesek 1951n izendatu zuen ministro eta 1996ra arte hainbat ministerio izan zituen. Harold Holt eta John Gortonen gobernuetan ere ministro izan zen. 1971n Alderdi Liberaleko buruzagi bihurtu zen eta Gorton lehen ministroaren dimisioa behartu zuen. Lehen ministro izan zen hogei hilabete, Gough Whitlamek 1972ko hauteskundeetan garaitu baitzuen. Diputatu izaten jarraitu zuen 1982ra.
* Datuak: Q356261
* Multimedia: William McMahon / Q356261
# William Nordhaus

William Dawbney "Bill" Nordhaus (Albuquerque, New Mexico, 1941ko maiatzaren 31), Estatu Batuetako ekonomialari ezagunenetakoa da. 2018an, Ekonomiako Nobel saria jaso zuen Paul Romerrekin batera.
New Mexikon jaio zen, Yalen lizentziatu, eta doktoretza MITen eskuratu zuen; gaur egun A. Whitney Griswold ekonomiako irakaslea da da Yaleko Unibertsitatean eta Cowles Foundation for Research in Economics fundazioko kidea. Ekonomiaren arloko ikerlanetan hainbat gai jorratu ditu, eta hauek dira nabarmengarrienak: ingurugiroa, inflazioa, energia, teknologien aldaketa, erregulazioa, baliabideen ekonomia, eta mozkinen eta ekoizkortasunaren joerak. Gainera, Nordhaus irakasleak arreta handia jartzen du politika ekonomikoan. Carter lehendakariaren aholkulari ekonomikoen Kontseiluko kidea izan zen 1977tik 1979ra bitartean, eta noizean behin The New York Times eta beste agerkari batzuetan idazten du. Yalen, ekonomiari buzuko sarrera-ikastaroaren arduraduna da. Nordhaus irakaslea Connecticuten bizi da bere sendiarekin, eta bertan aritzen dira musikan, landa-lanetan eta eskian.
* Datuak: Q562481
* Multimedia: William Nordhaus / Q562481
# William Orpen

Sir William Newenham Montague Orpen (Stillorgan, Dublin konderria, 1878ko azaroaren 27a - Londres, 1931ko irailaren 29a) irlandar margolaria izan zen.
Hamabi urterekin Dublingo Arte Metropolitarreko Eskolan sartu zen, eta han egon zen hamazortzi urte bete arte eta 1897tik 1899ra Slade School of Art-en ikasi zuen. Irakasle batzuk New English Art Clubeko kideak ziren eta Orpeni bere lehen erakustaldietan lagundu zioten. Orpen 1900. urtean sartu zen Clubean.
1903tik 1907ra margolaritza estudio bat ireki zuen Londresen Augustus Johnekin batera, eta 1902tik 1915era bere denbora Dublin eta Londresen artean banatu zuen irakasten eta margotzen. Arrakasta handia izan zuen Eduardotar Aroko goi mailako gizartearen erretratuak margotzen, nahiz eta bere autoerretratuak nabarmenagoak izan.
1915ean gerrako artista izendatu zuten eta Mendebaldeko Frontera bidali zuten. Han soldaduak, hildakoak, alemaniar gerrako presoak eta jeneralen erretratuak margotu zituen. Gerra amaitzean, Parisko Bake Biltzarrako ordezkariak margotzeko enkargua jaso zuen.
Ingalaterrara itzulita, erretratuak margotzen jarraitu zuen 52 urterekin hil zen arte.

## Iruditegia

* Autoerretratua
* Autoerretratu betaurrekoduna, (1907), National Gallery of Australia
* Arango gizona, (1909)
* Leading the Life in the West, (c. 1910), Metropolitan Museum of Art
* Autoerretratua, (1917) (Art.IWM ART 2382)
* Grace irakurtzen Howth Bayn (c.1908-1912)
* Ready to Start (1917) (Art.IWM ART 2380)
* The Schwaben Redoubt (1917) (Art.IWM ART 3000)
* Lubaki batean hildako alemaniarrak (1918) (Art.IWM ART 2955)
* Errefuxiatua (B) (1917), Yvonne Aubicq modeloa, (Art.IWM ART 3005)
* Zonnebeke (1918) (Tate)
* The Mad Woman of Douai (1918) (Art.IWM ART 4671)
* The Signing of Peace in the Hall of Mirrors, Versailles, 28th June 1919 (1919)
* A Peace Conference at the Quai d'Orsay
* To the Unknown British Soldier in France (1921)
* Le Chef de l'Hôtel Chatham, Paris (1921)
* Blown Up, Mad (1917) (Art.IWM ART 2376)

## Kanpo estekak

* Datuak: Q922483
* Multimedia: William Orpen / Q922483
# William Michael Rossetti

William Michael Rossetti (Londres, Ingalaterra, 1829ko irailaren 25a - 1919ko otsailaren 5a) literatura-kritikaria eta argitaratzailea izan zen, Christina Rossettiren eta Dante Gabriel Rossettiren anaia. The Germ aldizkaria sortu zuen Dante Gabrielekin batera, eta literaturari eta arteari buruzko kritikak idatzi zituen The Spectator aldizkarian. Poeta ospetsuen bizitza (1878), Keatsen bizitza (1887) eta Dante Gabriel Rossini, familiako gutunak (1895) obrak argitaratu zituen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q719428
* Multimedia: William Michael Rossetti / Q719428
# Yair Arismendi

Yair Ezequiel Arismendi (San Nicolás de los Arroyos, Argentina; 1998ko apirilaren 5a) futbolari argentinarra da. Aurrelari gisa jokatzen du, eta bere egungo taldea Argentinako Lehen Mailako Junineko Sarmiento da.

## Ibilbidea

Douglas Haig taldean hasi zuen bere ibilbidea Arismendik, Lehen B Nazionalean eta Torneo Federal A-n jokatuz.
2019an Estudiantes de Rio Cuartorekin fitxatu zuen, eta bi denboraldi egin zituen bertan.
2019ko ekainean, Arismendi Junineko Sarmientoren esku utzi zuten Lehen Mailan, eta klub horretan fitxatu zuen 2023ko denboraldiari begira.
2023ko otsailean, lotailu gurutzatuko lesio larria izan zuen.

## Erreferentziak

* ↑ «Yair Arismendi - Perfil del jugador» www.transfermarkt.es.
* ↑ «Arismendi, otro jugador de Estudiantes (RC) que saltó a la Liga Profesional | Fútbol» La Voz del Interior.
* ↑ «Yair Arismendi, el nuevo refuerzo de Estudiantes | LV16.com.ar» www.lv16.com.ar 2019-06-09.
* ↑ https://www.diariodemocracia.com/contacto.+«Diario Democracia» Diario Democracia.

## Kanpo estekak

* Yair Arismendi Soccerwayn
* Yair Arismendi BDFAn
* Yair Arismendi Instagramen
* Datuak: Q107737328
# Yair Lapid

Yair Lapid (hebreeraz: יאיר לפיד‎; 1963ko azaroaren 5e) Yesh Atid alderdi zentristako politikari israeldar bat da, eta kazetari ohia. 2023ko urtarriletik oposizioko buruzagia da, aurretik 2020tik 2021era egin zuen kargu horretan. Israelgo 14. lehen ministroa izan zen 2022ko uztailaren 1etik abenduaren 29ra. Aurretik, Israelgo ordezko lehen ministroa izan zen. eta Kanpo Arazoetako ministroa 2021etik 2022ra. 2013tik 2014ra Ogasun ministro izan zen. Lapid Yesh Atid-eko presidentea da.

## Kanpo estekak

* Datuak: Q1396120
* Multimedia: Yair Lapid / Q1396120
# Yahya al-Mutasim

Yahya al-Mutasim (arabieraz: أبو زكرياء المعتصم يحي بن الناصر‎; Abū Zakarīyā' Al-Mu`taṣim Yaḥyā ibn An-Nāṣir; ?-1236) almohadeen buruzagia izan zen, 1227 eta 1229 artean Inperioko kalifa bilakatu zena.
Muhammad al-Nasirren semea, 1227an Abdallah al-Adil hil zenean, Marrakexko xekeen babesa jaso zuen. Hala ere, boterea izateko borrokatu behar izan zuen.

## Erreferentziak

* ↑ (Gaztelaniaz) Viguera Molins, María Jesús. (2007). Los reinos de Taifas y las invasiones magrebíes : Al-Andalus del XI al XIII. RBA, 323 or. ISBN 9788447348152..
* Datuak: Q3083966
# Yahya ibn Salama al-Kalbi

Yahya ibn Salama al-Kalbi (arabieraz: يحيى بن سلمة الكلبي‎, Yahyà ibn Salāma al-Kalbī) al-Andaluseko bederatzigarren valia izan zen (726-728).
726ko otsail edo martxoan, Udhra ibn Abd Allah al-Fihri ordezkatu zuen, bitarteko kargua betetzen zuena, Hixam ibn Abd al-Malik kalifak izendatu zuelarik.
Kargua bete zuen denboran, ez zen ekintza militarrik egin lurralde kristauen aurka. Yahyak Anbasaren bidegabekeriak onartu zituen zerga bilketari eta konfiskazioei dagokienez. 722 baino lehenagoko egoerara itzuli zen, eta bidegabe hautemandakoa edo konfiskatutakoa ere itzuli zuen.
728 inguruan, Hudhayfa ibn al-Ahwas al-Qaysik ordezkatu zuen.

## Erreferentziak

* ↑ Collins, Roger. (1983). Early Medieval Spain. New York: St. Martin's Press, 168 or. ISBN 0-312-22464-8..
* Datuak: Q4022381
# Yaiza

Yaiza Lanzarote uhartean eta Las Palmasko probintzian kokatzen den udalerri kanariarra da.
Ekonomia iturri nagusienak turismoa eta nekazaritza dira.

## Demografia

* ISTACen datuak.

## Herriak

Yaiza udalerria ondorengo herriek osatzen dute:
Yaizako herriak (2019ko datuak) :
| Herria | Biztanleak |
| Playa Blanca | 12.810 |
| Uga | 1.150 |
| Yaiza (herriburua) | 908 |
| Puerto Calero | 450 |
| Las Breñas | 359 |
| Femés | 202 |
| El Golfo | 229 |
| Cortijo Viejo | 138 |
| Playa Quemada | 112 |
| Las Casitas | 58 |
| La Hoya | 56 |
| La Degollada | 41 |
| Maciot | 31 |
| La Geria | 21 |
| Total | 16571 |

## Irudiak

* Hacha Grande mendia, Yaizako hegoaldean.
* Charco Verde (euskaraz: «putzu berde»), Yaizatik hurbil.

## Erreferentziak

* ↑ (Gaztelaniaz) Instituto Canario de Estadística. Estadística de la Evolución Histórica de la Población. Municipios por islas de Canarias. 1900-2020. .
* ↑ Nomenclátor: Población del Padrón Continuo por Unidad Poblacional

## Kanpo estekak

* Datuak: Q2323549
* Multimedia: Yaiza / Q2323549
# Yaiza Lázaro

Yaiza Lázaro Castillero (Bilbo, Bizkaia, 1994ko maiatzaren 1a) euskal saskibaloi-jokalaria da, pibot postuan jokatzen duena. Gaur egun, Espainiako Emakumezkoen Saskibaloi Ligan aritzen den Gernika Lointek Bizkaia taldean jokatzen du.

## Erreferentziak

* ↑ (Gaztelaniaz) Espainiako Saskibaloi Federazioa. Yaiza Lazaroren emaitzak eta estatistikak. (Noiz kontsultatua: 2017-05-29).
* Datuak: Q30088545
# Yajalón (udalerria)

Yajalón Mexikoko udalerri bat da. Chiapas estatuan kokatua dago. 2010ean 34.028 biztanle zituen 210,18 km²ko azaleran. Herriburua [[Yajalón (Yajalón)|Yajalón]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q1953275
* Multimedia: Yajalón Municipality / Q1953275
# Windesheim (Alemania)

Windesheim Alemaniako udalerria da. Renania-Palatinatua estatuan kokatuta dago, [[Bad Kreuznach (barrutia)|Bad Kreuznach]] barrutian. 2014an 1.792 biztanle zituen 10,17 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q553263
* Multimedia: Windesheim (Landkreis Bad Kreuznach) / Q553263
# Windhagen

Windhagen Alemaniako udalerria da. Renania-Palatinatua estatuan dago, [[Neuwied (barrutia)|Neuwied]] barrutian. 2014an 4.237 biztanle zituen 13,11 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q566046
* Multimedia: Windhagen / Q566046
# Windham (Connecticut)

Windham Connecticuteko herri bat da. Windham konderrian kokatua dago. 2010ean 25.268 biztanle zituen, 70,11 kilometro koadrotan banatuta.

## Ikus, gainera

* Windham konderria

## Kanpo estekak

* Datuak: Q1898521
* Multimedia: Windham, Connecticut / Q1898521
# Windham (Ohio)

Windham Ohioko herri bat da. Portage konderrian kokatua dago. 2010ean 2.209 biztanle zituen, 5,33 kilometro koadrotan banatuta.

## Ikus, gainera

* Portage konderria

## Kanpo estekak

* Datuak: Q2242395
* Multimedia: Windham, Ohio / Q2242395
# Windham konderria

Windham konderria honako konderrietako baten izena izan daiteke:
* Windham konderria (Connecticut)
* Windham konderria (Vermont)
# Windfall City (Indiana)

Windfall City Indianako herri bat da. Tipton konderrian kokatua dago. 2010ean 708 biztanle zituen, 0,76 kilometro koadrotan banatuta.

## Ikus, gainera

* Tipton konderria

## Kanpo estekak

* Datuak: Q3238499
# Windham (Maine)

Windham Ameriketako Estatu Batuetako inkorporatutako herri bat da. Cumberland konderrian dago, Maine estatuan. 18.434 biztanle ditu, 50,15 kilometro koadroko azaleran banatuta.

## Ikus, gainera

* Cumberland konderrian

## Kanpo estekak

* Datuak: Q1628565
* Multimedia: Windham, Maine / Q1628565
# Windham (New York)

Windham Ameriketako Estatu Batuetako inkorporatutako herri bat da. Greene konderrian dago, New York estatuan. 1.708 biztanle ditu, 45,34 kilometro koadroko azaleran banatuta.

## Ikus, gainera

* Greene konderrian

## Kanpo estekak

* Datuak: Q746326
* Multimedia: Windham, New York / Q746326
# Windgap (Kilkenny konderria)

Windgap (irlanderaz: Beárna na Gaoithe) Irlandako udalerri bat da, Kilkenny konderrian dagoena.

## Kanpo estekak

* Datuak: Q2084226
* Multimedia: Windgap, County Kilkenny / Q2084226
# Windham (New Hampshire)

Windham Ameriketako Estatu Batuetako inkorporatutako herri bat da. Rockingham konderrian dago, New Hampshire estatuan. 15.817 biztanle ditu, 27,9 kilometro koadroko azaleran banatuta.

## Ikus, gainera

* Rockingham konderrian

## Kanpo estekak

* Datuak: Q2416945
# Ziegelheim

Ziegelheim Alemaniako udalerria da. Turingia estatuan dago, [[Altenburger Land (barrutia)|Altenburger Land]] barrutian. 2014an 849 biztanle zituen 17,32 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q28407
* Multimedia: Ziegelheim / Q28407
# Zidoimos

Greziar mitologian, Zidoimos, guduetako oihuak, nahasmena eta zarata pertsonifikatzen zuen daimon edo izpiritu bat zen.
Maketako bat izan liteke, gudu zelaietako daimonak, kasu honetan, Erisek sortua delarik, beste inor gabe.
Bere ezaugarriak, beste maketako bat den Homados, guduko berotasunaren benetazkoak dira. Guduetan, beste daimon izugarri batzuekin ikus zitekeen, Fobos, Palioxis, Proioxis, Androktasiak eta kerrak bezala.

## Kanpo estekak

* Datuak: Q636428
# Ziefen

Ziefen Suitzako udalerria da. Basilea Herrialdea kantonamenduan dago, Liestal barrutia barrutian. 2014an 1,589 biztanle zituen 7,8 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q64705
* Multimedia: Ziefen / Q64705
Bubendorf Lupsingen
# Ziega

Ziega, kalabozoa edo leotza, lurrazpiko presondegi bat da, ohi, gaztelu baten azpian eraikia. Ziega asko, ate astun bat duen gela bat baino ez diren arren, ziegak presoak torturatzeko erabiltzeak eta hauek, jendearen lurpean harrapatuta geratzeko beldurrarekin loturik, ziegak, metafora boteretsu bihurtu dituzte testuinguru askotan.
Etimologiaren ikuspegitik, hitza erromantzezko jatorria du: Nafarroan ciega lur azpiko kalabozoen izena izan zen. 1494an, Luis III.a Beaumontekoak matxinatu eta koroari fidel zenbait nafar Tuterako gazteluaren ziegan sartu zituen. Mendabiako apaizak presoen egoeraz kezkaturik zegoen, horietako hainbat hil egin zirelako.
Sadomasokismozaleen artean, 'ziegak', fantasia sexual sadomasokistak betetzeko hornitutako tokiak dira.

## Erreferentziak

* ↑ Hull, Lise. (2005). The Great Castles of Britain & Ireland. New Holland Publishers, 34 or..
* ↑ Egaña, Iñaki. (2009). Mil nuevas noticias insólitas del país de los vascos. Txalaparta, 65 or. ISBN 9788481365436..

## Kanpo estekak

* Datuak: Q89753
* Multimedia: Dungeons / Q89753
# Ziegak eta Herensugeak

Ziegak eta Herensugeak (jatorrizko izenburua ingelesez: Dungeons & Dragons) Dungeons & Dragons rol-jokoan oinarritutako animazio telesaila da. CBS telebista kateak hiru denboraldi igorri zituen, Euskal Herrian ETB 1ean gero ikusi zituztenak.

## Pertsonaiak
### Protagonistak

* Hank arkularia
* Eric zalduna
* Diana akrobata
* Presto magoa
* Sheila lapurra
* Bobby barbaroa.
* Uni adarbakarra
* Ziegaren jauna

### Antagonistak

* Venger
* Itzalezko demonioa
* Tiamat

## Kanpo estekak

* Datuak: Q715777
* Multimedia: Dungeons & Dragons (TV series) / Q715777
# Ziduri

Ziduri Errumaniako udalerri bat da, Buzau konderrian. 3.476 biztanle ditu, 85,88 kilometro koadroko azaleran banatuta.

## Herriak

Udalerrian honako herriak daude:
Ziduri $^{(en)}$ Costieni $^{(en)}$ Cuculeasa $^{(en)}$ Heliade Rădulescu $^{(en)}$ Lanurile $^{(en)}$ Zoița $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q653176
# Ziegendorf

Ziegendorf Alemaniako udalerri bat da, Mecklenburg-Aurrepomerania estatuan. Azken zentsuaren arabera 653 biztanle zituen, 36,78 kilometro koadroko azaleran..

## Kanpo estekak

* Datuak: Q198771
* Multimedia: Ziegendorf (Mecklenburg) / Q198771
# Zidobudina

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Zidobudina edo azidotimidina (AZT) lehen sendagai antirretrobirala izan zen. 1987an onartu zuten GIB bidezko infekzioa duten pertsonentzat sendagai gisa, birusaren erreplikazioa ezabatzean duen eraginagatik, baina ez du sendabiderik ematen eta ez du bermatzen birusaren infekzioarekin lotutako gaixotasunen kopurua murriztuko denik. Zidovudinak ez du saihesten GIBa transmititzea.
Zidobudina 1964an deskribatu eta 1987an merkaturatu zuten.

## Erreferentziak

* ↑ Euskalterm: [Farmakoak Hiztegia] [2022]
* ↑ (Ingelesez) National Institutes of Health. Zidovudine Injection: MedlinePlus Drug Information. .
* ↑ (Ingelesez) Fischer, Janos; Ganellin, C. Robin. (2006). Analogue-based Drug Discovery. John Wiley & Sons, 489 or. ISBN 9783527607495..

## Kanpo estekak

* Datuak: Q198504
* Multimedia: Zidovudine / Q198504
# Zidrondo

Zidrondoa (Citrus medica) errutazeoen familiako zuhaitza, limoiondoaren antzekoa. Haren fruitua zidra da. Fruituagatik kultibatzen da, gozogintzan, elikagaigintzan eta lurringintzan erabiltzen baita. Europan ezagutu zen lehen zitrikoa izan zen, jada Erromatar Inperioaren garaian deskribatu baitzen.

## Ezaugarriak

Zuhaitz edo zuhaixka txikia da, hostoiraunkorra, 2,5 m inguruko altuerakoa, enbor bihurrikoa eta adakera trinko eta zurrunekoa. Hostoek peziolo laburrak dituzte, eta bakunak dira, txandakatuak, eliptikoak eta lantza-formakoak, 18 cm-ko luzerainokoak; gainaldea berde iluna da, eta limoi-usain bereizgarria dute. Loreak hermafroditak dira, usaintsuak, handiak, zuriak edo purpura-kolorekoak, eta luku txikiak eratzen dituzte. Loreek 4 edo 5 petalo dituzte, eta 30-60 lorezil.
Fruitua hesperidio bat da, luzanga edo globo-formakoa, 30 cm-ko diametrorainokoa. Azal lodia du, mamitsua, endokarpoari atxikia, kolorez horia edo berdexka, eta askotan zimurra. 10-15 karpelo ditu, tenteak, zuku gutxikoak; gozoak edo azidoak dira, barietatearen arabera. Haziak ugariak eta txikiak izaten dira, leunak.

## Erreferentziak

* ↑ Lur entziklopedietatik hartua.

## Kanpo estekak

* Datuak: Q150064
* Multimedia: Citrus medica / Q150064
* Espezieak: Citrus medica
# Ziebach konderria (Hego Dakota)

Ziebach konderria (ingelesez: Ziebach County) Hego Dakotako konderri bat da, Ameriketako Estatu Batuetan. Hiriburua Dupree da. 2010eko zentsuaren arabera 2.801 biztanle zituen, Ziebach kilometro koadroko azaleran.

## Geografia

Ziebach konderriak 5.103,88 kilometro koadro ditu. Horietatik 24,21 ura dira. Beste 5.079,67 lurra dira. Biztanleria dentsitatea 0,55 da.

## Demografia

2010eko zentsoan bizi ziren 2.801 pertsonetatik 694 txuriak edo hispanoak dira. Horietatik hispano edo latino kategorian 87 dira. 6 beltzak edo afroamerikarrak. 2.023 amerikar natiboak ziren eta 0 Hawaii edo Pazifikoko irletako natiboak. 2 asiarrak ziren. Bestelako arraza bat kategorian 0 biztanle daude. Bukatzeko euren burua arraza bat baino gehiagotan 76 pertsonek kokatzen zuten.

### Biztanleria piramidea
## Kanpo estekak

* Datuak: Q198529
* Multimedia: Ziebach County, South Dakota / Q198529